З 00.00 гадзін 13 снежня 2015 года на дарогах краін Садружнасці ўводзіцца графік руху цягнікоў на 2015—2016 гады. Новы графік быў зацверджаны на 63-м пасяджэнні Савета па чыгуначным транспарце дзяржаў-удзельніц Садружнасці, якое прайшло ў Ташкенце 4—5 лістапада бягучага года. Новы графік будзе рэгуляваць рух 161 пары пасажырскіх цягнікоў, 28 пар прыгранічных прыгарадных цягнікоў, 211 прычапных і бесперасадачных пасажырскіх вагонаў па 119 маршрутах, якія праходзяць па тэрыторыі Садружнасці.